laion/Wikipedia-Exotic huggingface dataset:
סרטון וידאו

סרטון וידאו הוא קטע וידאו קצר. המונח, כהגדרה כללית, משמש לתאר כל סרטון שקצר יותר מאורכה של תוכנית טלוויזיה ממוצעת. לעיתים מדובר על קטע וידאו שנלקח מהקלטה ארוכה יותר. ערך מורחב – שיתוף וידאו באינטרנט בעקבות העלייה המשמעותית בגישה לאינטרנט ברחבי העולם, עם השנים הפכו סרטוני הווידאו פופולריים במיוחד במדיה האינטרנטית. עד אמצע 2006 היו באינטרנט עשרות מיליוני סרטוני וידאו. אתר יוטיוב החל לפעול ב-2005, ואתרים חדשים המציעים שירותי וידאו עולים באופן תדיר. סרטוני וידאו רבים שעולים לאינטרנט אינם כוללים יצירה עצמאית, ולמעשה כוללים תכנים הזמינים לצפייה דרך מספר אתרים שונים, אך לא מעט חברות עוסקות בהפקת תכנים ייחודיים והעלאתם לרשת. בעוד שמקורם של חלק מסרטוני הווידאו באינטרנט הוא משידורים של כלי מדיה מסורתיים יותר כמו רשתות הטלוויזיה, לאורך השנים סרטוני וידאו הכוללים תכנים עצמאיים צברו תאוצה ופופולריות. יוצרי תוכן רבים מפיקים ולוגים (Vlogs) אשר הם סוג של בלוגים בצורת וידאו. בעקבות ההתפתחות המהירה של תפוצת הסרטונים באינטרנט, התרחבה גם תעשיית סרטוני החובבים. לצד זאת, חברות וכלי תקשורת שונים החלו גם להפיק סרטוני וידאו ולהעלותם לאתרי האינטרנט שלהם. גם ההתפתחות בתעשיית המכשירים הניידים, שמסוגלים להקליט סרטוני וידאו ברזולוציות גבוהות, והזמינות של תוכנות וידאו מתקדמות בחינם, תרמו לעלייה ניכרת בהיקף סרטוני הווידאו הזמינים באינטרנט. לפי הערכה שפורסמה, נכון לשנת 2015, בכל דקה הועלו לאינטרנט 400 שעות של תוכני וידאו, כאשר 70 אחוזים מהתוכן שהועלה נוצר במקור במכשירים ניידים. הפופולריות של סרטוני הווידאו והשימוש הנרחב בהם הובילו להיווצרות של "תרבות וידאו". אתרים רבים מציעים ממשקים להעלאה ושיתוף של סרטוני וידאו לא-מסחריים. היקף הצפייה הנרחב של סרטוני הווידאו הוביל לתופעות כמו הצלחתה של סוזן בויל, אשר סרטון הווידאו של האודישן שלה בתוכנית הריאליטי הבריטית "Britain's Got Talent" הפך ויראלי ברחבי העולם. בעקבות כך זכתה להכרה עולמית, על אף שלא זכתה במקום הראשון באותה העונה של התוכנית. פלטפורמת הווידאו האינטרנטית משמשת גם כר פורה לביקורות על מוצרים וחברות. כדוגמה ניתן להביא מקרה משנת 2004 של לקוח של חברת מנעולי האופניים "קריפטונייט" שבעקבות סרטון וידאו שבו הראה שיטה לפרוץ דגם מנעול של החברה באמצעות עט פשוט, הסב לחברה נזק כלכלי ותדמיתי רב (לפי הערכת כתב העת Fortune הנזק הכלכלי עמד על 10 מיליון דולר), בעקבות 6.7 מיליון צפיות שצבר הסרטון תוך עשרה ימים. שיתוף וידאו באינטרנט סרטון ויראלי וידאו קליפ GIF ולוג וידאו ארט YouTube Now Gets Over 400 Hours Of Content Uploaded Every Minute, www.tubefilter.com 57 interessante Zahlen und Statistiken rund um YouTube, Brandwatch (ב־) ‎2) Der Fall Kryptonite, סרטון באתר יוטיוב (אורך: 3:22) (בגרמנית) Tom Watson, Paul Noble, Evaluating Public Relations: A Best Practice Guide to Public Relations Planning, Research & Evaluation, Kogan Page Publishers, 2007, pages 204-205 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
יחסי הממלכה המאוחדת – מאוריציוס

יחסי הממלכה המאוחדת–מאוריציוס הם היחסים בין הממלכה המאוחדת של בריטניה הגדולה וצפון אירלנד לבין רפובליקת מאוריציוס. בדצמבר 1810, במהלך המלחמות הנפוליאוניות, כבשו הבריטים את האי. בחוזה פריז הועברה הבעלות על האי "איל דה פרנס", ששמו חזר להיות מאוריציוס, לבריטניה. הבריטים שלטו באי עד שנת 1968, אבל האי שמר על השפה, המסורת והחוקים שהיו בו בתקופת השלטון הצרפתי. בשנת 1835 בוטלה העבדות במאוריציוס ובעלי חוות קנה הסוכר הגדולות שהיו תלויים בכוח אדם זול שכרו את שרותיהם של עובדים הודים (המכונים קולים). מ-1834 עד 1910, שאז הופסק מנהג יבוא העובדים, עברו באי כ-450,000 עובדים מהודו כשמתוכם 150,000 המשיכו למקומות אחרים. התוצאה הייתה שינוי דרמטי במבנה הדמוגרפי של אוכלוסיית האי. כבר ב-1871 היוו ההודים 68% מהאוכלוסייה ואחוז זה נשאר קבוע עד ימינו. צאצאי המתיישבים הצרפתים שהיו האליטה הכלכלית והפוליטית של האי איבדו את הכוח הפוליטי כשהחוקים אפשרו לכל האוכלוסייה להצביע. המתחים הבין עדתיים התפרצו מדי פעם בדמות מהומות, שבהם היו גם הרוגים, שהגיעו לשיאן לקראת הכרזת העצמאות הצפויה ב-1968 ושבהן נאלץ הצבא הבריטי להתערב על מנת להרגיע את הרוחות. מאוריציוס קיבלה עצמאות מבריטניה ב-12 במרץ 1968. מאוריציוס הייתה אחת מממלכות חבר העמים הבריטי, כלומר מלכת בריטניה אליזבת השנייה נשאה בתפקיד מלכת מאוריציוס ומינתה את המושלים הכלליים (מבין תושבי האי). ב-1992 שונה המשטר לרפובליקה בתוך חבר העמים הבריטי. בריטניה מחזיקה במאוריציוס נציבות עליונה בפור לואי. מאוריציוס מחזיקה בבריטניה נציבות עליונה בלונדון. מדיה וקבצים בנושא יחסי הממלכה המאוחדת – מאוריציוס בוויקישיתוף אתר על יחסי מדינות
Only Santa Knows

Only Santa Knows (בעברית: רק סנטה יודע) הוא אלבום האולפן השישי ואלבום חג המולד הראשון של הזמרת האוסטרלית דלתא גודרם. האלבום יצא לאור על ידי חברת התקליטים סוני מיוזיק אוסטרליה ב-12 בנובמבר 2020, לכבוד חג המולד. האלבום יצא שנתיים לאחר צאת הפסקול, I Honestly Love You. האלבום הגיע למקום השני במצעד האלבומים האוסטרלי. Only Santa Knows הופץ ב-12 בנובמבר 2020 ללא הודעה מוקדמת. בטוויטר, גודרם הצהירה: "אני מקווה שהמוזיקה שהוצאתי תגרום לכם לשמוח ותעמיד את כולנו במצב רוח טוב בלי קשר לכל מה שקורה סביבנו". את האלבום החלה להקליט כבר בשנת 2014, תוך שהקלטותיו הסתיימו בשנת 2020. במסגרת האלבום, הקליטה גודרם שירי חג מולד ידועים כמו "Rockin' Around the Christmas Tree" ו-"White Christmas". מידע על האלבום Only Santa Knows באתר MusicBrainz האלבום Only Santa Knows באתר ספוטיפיי Only Santa Knows, נבדק ב-2020-12-03 I Honestly Love You, נבדק ב-2020-12-03 ARIA Top 50 Albums Chart, www.aria.com.au (באנגלית) Delta Goodrem drops surprise Christmas album 'Only Santa Knows', featuring Gurrumul and Olivia Newton-John | NME Australia, NME | Music, Film, TV, Gaming & Pop Culture News, ‏2020-11-12 (ב־Australian English) Only Santa Knows by Delta Goodrem, Apple Music (ב־Australian English) Only Santa Knows, JB Hi-Fi (באנגלית) Only Santa Knows (Vinyl), JB Hi-Fi (באנגלית)
Merry & Happy

Merry & Happy היא ההוצאה המחודשת של אלבום הבכורה של להקת בנות הקיי-פופ הדרום קוריאנית טווייס. אלבום הבכורה של הלהקה Twicetagram, יצא במקור בשנת 2017 ולאחר חודש מצאתו, הוחלט כי האלבום הזה יהיה המהדורה המחודשת שלו, שיצאה לכבוד חג המולד. האלבום הגיע למקום הראשון במצעד האלבומים שבקוריאה הדרומית. באוקטובר 2017, הוציאה הלהקה את אלבום הבכורה שלה, Twicetagram. לאחר חודש, הוחלט כי המהדורה המחודשת שלו, תכיל בתוכה שירי חג מולד ידועים ותצא לאור לקראת אמצע דצמבר של אותה השנה. האלבום קיבל מועמדות במהלך טקס פרסי המוזיקה הדרום קוריאני. הצלחתו של האלבום הייתה גדולה, תוך שהוא דורג כאחד מ-20 האלבומים המצליחים ביותר בקוריאה הדרומית בשנת 2017. מידע על האלבום Merry & Happy באתר MusicBrainz האלבום Merry & Happy באתר Discogs האלבום Merry & Happy באתר ספוטיפיי Merry & Happy, נבדק ב-2020-12-03 Twicetagram, נבדק ב-2020-12-03 국내 대표 음악 차트 가온차트!, gaonchart.co.kr [2018 KPMA워너원 가수상·인기상 독식 `4관왕`…방탄소년단·트와이스 불참], n.news.naver.com (בקוריאנית) "Merry & Happy". iTunes. Apple Inc. Retrieved December 11, 2017., music.apple.com 네이버 뮤직 :: Merry & Happy - TWICE(트와이스), music.naver.com (בקוריאנית) 한터차트 2.0, web.archive.org, ‏2018-04-08
קארין ז'אן-פייר

קארין ז'אן-פייר (בצרפתית: Karine Jean-Pierre; נולדה ב-13 באוגוסט 1974) היא דוברת הבית הלבן בממשלו של נשיא ארצות הברית ג'ו ביידן מאז מאי 2022. לפני כן שימשה כסגנית הדוברת. במקצועה היא מנהלת קמפיינים פוליטיים, פעילה חברתית ופרשנית פוליטית אמריקאית. ז'אן פייר נולדה בפור-דה-פראנס, עיר הבירה של האי הצרפתי מרטיניק, והיא בת להורים שהיגרו מהאיטי. היא גדלה ברובע קווינס שבניו יורק. את התואר השני שלה קיבלה מבית הספר ליחסים בינלאומיים של אוניברסיטת קולומביה ב-2003. ב-2014 הצטרפה ז'אן-פייר לצוות המרצים באותה פקולטה שבה היא למדה. ז'אן-פייר הייתה מנהלת הקמפיין באזורי דרום-מזרח ארצות הברית במהלך קמפיין הבחירות של המועמד הדמוקרטי ברק אובמה בבחירות לנשיאות ארצות הברית 2008. לאחר ניצחונו של אובמה בבחירות וכניסתו לתפקיד נשיא ארצות הברית עבדה ז'אן פייר במשרד הבית הלבן. בינואר 2019 הייתה לפרשנית פוליטית של ערוצי החדשות NBC ו-MSNBC. באוגוסט 2020 הוכרז כי ז'אן-פייר תכהן כראש הסגל של קמלה האריס, המועמדת הדמוקרטית לתפקיד סגנית הנשיא תחת המועמד ג'ו ביידן, במהלך קמפיין הבחירות שערכו השתיים לקראת הבחירות לנשיאות שנערכו באותה שנה. ב-5 במאי 2022 נמסר שז'אן-פייר מונתה לתפקיד דוברת הבית הלבן, והיא נכנסה לתפקיד עם פרישתה של ג'ן סאקי, שתשמש כפרשנית-מומחית בערוץ MSNBC. ז'אן-פייר היא לסבית. בריאיון שקיימה לאחר שקיבלה משרה בממשלו של הנשיא אובמה היא אמרה כי ”מה שנפלא היה שלא הייתי היחידה. הייתי אחת מני רבים. הנשיא אובמה לא העסיק עובדים להט"בים, אלא העסיק אנשים מנוסים שבמקרה הם להט"בים”. באותו ריאיון אמרה גם כי ”לעבוד עבור הנשיא אובמה בתור להט"בית גלויה היה כבוד מדהים. זה הרגיש נפלא להיות חלק מממשל שנותן עדיפות לנושאים הקשורים בלהט"בים”. החל מ-2020 ז'אן-פייר מתגוררת באזור וושינגטון די. סי. עם בת זוגה, סוזן מלבו (אנ'), כתבת ב-CNN. לשתיים יש בת מאומצת. מדיה וקבצים בנושא קארין ז'אן-פייר בוויקישיתוף קארין ז'אן-פייר, ברשת החברתית פייסבוק קארין ז'אן-פייר, ברשת החברתית אקס (טוויטר) קארין ז'אן-פייר, ברשת החברתית אינסטגרם קארין ז'אן-פייר, סרטונים בערוץ היוטיוב דוברת הבית הלבן החדשה קראה בעבר להחרים את איפא"ק: "גזענים", בעיתון מקור ראשון, 8 במאי 2022 "Karine Jean-Pierre: Five Things To Know About Kamala Harris' New Powerhouse Chief Of Staff". BET. 13 באוגוסט 2020. נבדק ב-25 בנובמבר 2020. {{cite news}}: (עזרה) Kaitlan Collins, Karine Jean-Pierre to become White House press secretary, the first Black and out LGBTQ person in the role, CNN, May 5 2022 "Karine Jean-Pierre". The Haitian Roundtable. אורכב מ-המקור ב-19 במרץ 2020. נבדק ב-23 באוגוסט 2020. {{cite web}}: (עזרה) קרולין גליק, מיהו יהודי ופרוגרסיבי: האנטישמיות החדשה בארה"ב, באתר ישראל היום, 26 בנובמבר 2020 Wilkie, Christina (11 באוגוסט 2020). "Biden campaign prepares for VP pick announcement". CNBC (באנגלית). נבדק ב-11 באוגוסט 2020. {{cite web}}: (עזרה) Pedersen, Eric (May 5, 2022). Karine Jean-Pierre Named New White House Press Secretary, Replacing Jen Psaki. Deadline Hollywood, retrieved May 6, 2022 דוברת הבית הלבן הבאה: האדם השחור והלסבית המוצהרת הראשונה בתפקיד, באתר הארץ, 7 במאי 2022 ADVOCATE.COM EDITORS, Women on the Verge: Part Two, ‏9 ביוני 2011
ג'ו בלאס

ג'ו בלאס (באנגלית: Joe Balass; נולד ב-1966) הוא יוצר סרטים עיראקי-קנדי ממוצא יהודי. הוא הומוסקסואל. הוא ידוע בעיקר מעבודתו על Nana, George & Me, סרטון אוטוביוגרפי בו יוצר סרטים יהודי-עיראקי הומוסקסואל שמעיף מבט על חייהם של שלושה יהודים עיראקים; על חייו שלו, על סבתו בת ה-92 ועל חברו בן ה-73, ג'ורג'. הוא הוקרן בתיאטרון קסטרו. בלאס, יליד בגדאד, ברח מעיראק עם משפחתו בגיל 4, ובסופו של דבר התיישב לקנדה. הוא עבד בעבר בתור עורך, צלם ומפיק עצמאי. הוא ביים מספר סרטים קצרים וסרטונים, ביניהם "Tattoo Needle Pricks",‏ "On a Very Violet Night in the Apartements Daphne",‏ "Nana",‏ "George & me", שזכה בפרס טלה-קוויבק בפסטיבל Rendez-vous du cinéma québécois‏ (RVCQ) לקולנוע צרפתי-קנדי במונטריאול, ו-"The Devil in the Holy Water". סרטו "Baghdad Twist" משנת 2008 הוא סרט תיעודי של המכון הקנדי הלאומי לקולנוע על היעלמותה של הקהילה היהודית בעיראק על אף ההיסטוריה של משפחתו. אימו של יוצר הסרט מספרת על חוויות המשפחה, והסרט מלווה בסרטים ותמונות וחומרי ארכיון נדירים של משפחת בלאס מעיראק. בשנת 2012 הוא ביים את הסרט התיעודי השני שלו, "JOY! Portrait of a Nun" בהשתתפות הנזירה המיסיונרית פ. דילייט, אחת המייסדות של Sisters of Perpetual Indulgence. בשנת 2013 הוא ביים את הסרט התיעודי "La longueur de l'alphabet avec Naïm Kattan" העוסק בנעים קטן, סופר קנדי ממוצא יהודי-עיראקי. בשנת 2014 הוא זכה לרטרוספקטיבה מהאגודה לשימור סרטים, Cinémathèque québécoise. 1998 – Nana, George and Me 2002 – The Devil in the Holy Water 2006 – Derniers mots/Parting Words 2007 – Baghdad Twist 2012 – JOY! Portrait of a Nun 2013 – La longueur de l'alphabet avec Naïm Kattan ג'ו בלאס, ברשת החברתית אקס (טוויטר) ג'ו בלאס, במסד הנתונים הקולנועיים IMDb (באנגלית) ג'ו בלאס, באתר AllMovie (באנגלית) האתר הרשמי של "Nana, George and Me" הסרט Baghdad Twist, באתר המכון הקנדי הלאומי לקולנוע "Joe Balass Canadian Iraqi Jew". sfjff.org. אורכב מ-המקור ב-2007-09-28. נבדק ב-2007-08-18. "Joe Balass's short film Baghdad Twist". "Joe Balass Canadian Iraqi Jew". sfjff.org. אורכב מ-המקור ב-2010-11-29. נבדק ב-2007-08-18. Loreto, Frank (22 בינואר 2010). "Baghdad Twist" (Review). Canadian Materials. Manitoba Library Association. XVI (19). ISSN 1201-9364. נבדק ב-27 באוגוסט 2012. {{cite journal}}: (עזרה)
רמת מלטה (אנטארקטיקה)

רמת מלטה או מישור מלטה (באנגלית: Malta Plateau) היא רמה מכוסה קרח, בהרי ויקטורי, באזור חוף בורכגרווינק בארץ ויקטוריה, שבאנטארקטיקה. אורכה של הרמה 46 קילומטרים. הרמה גובלת בדרום ובמערב בקרחון מרינר; בצפונה היא גובלת בקרחונים היובליים של קרחון טרפלגר; ובמזרח היא גובלת בקרחון היובליים של קרחון בורכגרווינק. הרמה היא חלק מהאזור הוולקני מלבורן (Melbourne Volcanic Province), שהוא חלק מהקבוצה הוולקנית מקמרדו (McMurdo Volcanic Group). גובהה הממוצע של הרמה 2,520 מטרים מעל פני הים; שיא גובהה של הרמה (בהר פיליפס) 3,035 מטרים מעל פני הים. שמה של הרמה ניתן לה על ידי ועדת השמות האנטארקטית של ניו זילנד. הרמה, בדומה לאתרים אחרים רבים בהרי ויקטורי, נקראת על שם אתרי קרבות בהם ניצח הצי המלכותי הבריטי. • PHILIP R. KYLE, H. LEE MUNCY, Geology and geochronology of McMurdo Volcanic Group rocks in the vicinity of Lake Morning, McMurdo Sound, Antarctica, Antarctic Science 1 (4): 345-350 (1989) • Simon Nathan & F. J. Schulte (1968), Geology and petrology of the Campbell—Aviator Divide, Northern Victoria Land, Antarctica, New Zealand Journal of Geology and Geophysics, 11:4, 940-975, https://doi.org/10.1080/00288306.1968.10420762 • Hartman, L.H., Kurbatov, A.V., Winski, D.A. et al, Volcanic glass properties from 1459 C.E. volcanic event in South Pole ice core dismiss Kuwae caldera as a potential source, Sci Rep 9, 14437 (2019). https://doi.org/10.1038/s41598-019-50939-x • Armadillo, E.; Ferraccioli, Fausto; Zunino, A.; Bozzo, E.; Rocchi, S.; Armienti, P.. 2007, Aeromagnetic search for Cenozoic magmatism over the Admiralty Mountains Block (East Antarctica), In: Cooper, A.K.; Raymond, C.R., (eds.) Antarctica: a keystone in a changing world., Online proceedings of the 10th International Symposium on Antarctic Earth Sciences, Santa Barbara, California, August 26 - September 1, 2007. California, National Academy Press, 4pp. (U.S. Geological Survey Open-File Report 2007-1047, 2007-1047). רמת מלטה באתר הסקר הגאולוגי של ארצות הברית רמת מלטה באתר הגאזט האנטארקטי של ממשלת ניו זילנד רמת מלטה באתר הגאזט האנטארקטי המשווה SCAR של ממשלת אוסטרליה רמת מלטה באתר mindat תצלום רמת מלטה באתר הגאזט האנטארקטי של ממשלת ניו זילנד מפת אזור רמת מלטה תרשים הנוף הנשקף מפסגת טור שברמת מלטה באתר peakvisor ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי ראו במאמר "Geology and petrology of the Campbell—Aviator Divide, Northern Victoria Land, Antarctica" המפורט להלן ב"לקריאה נוספת" מידע גאוגרפי מידע גאוגרפי על הר פיליפס
גיזלה גרוס

גיזלה גרוס (בהונגרית: Grosz Gizella;‏ 26 בנובמבר 1875, שימלאו סילבאניי אוסטריה-הונגריה – 1942, גטו ריגה, לטביה) הייתה פסנתרנית יהודייה-הונגרייה. היא הופיעה כסולנית עם הפילהרמונית של ברלין, והייתה בין הפסנתרניות הראשונות שהקליטו קטעי פסנתר עבור חברת "ולטה מיניון", יצרנית הפיאנולה. גרוס נולדה למשפחה יהודית ב-Szilágysomlyó, אז באימפריה האוסטרו-הונגרית, כיום שימלאו סילבאניי, רומניה. היא למדה פסנתר באקדמיה למוזיקה ע"ש פרנץ ליסט בבודפשט אצל אישטוואן תומאן. היא ניגנה בקונצרטים הראשונים שלה בשנת 1897 בבודפשט ובשנת 1898 ו-1899 בלייפציג ובברלין בהצלחה ניכרת. משנת 1898 ואילך התגוררה בברלין, שם למדה אצל טרסה קארניו. היא הופיעה כסולנית עם הפילהרמונית של ברלין בשנים 1902, 1905, 1908 ו-1909. ב־6 בפברואר 1906 היא הוקלטה כאחת הפסנתרניות הראשונות של וולט-מינון . בשנת 1911, לאחר נישואיה עם אדולף וייסמן (1873–1929), מבקר מוזיקה ברלינאי ידוע ומחבר ביוגרפיות של ביזה, שופן, ורדי ופוצ'יני, הפסיקה להופיע בקונצרטים. לאחר פרישתה מנגינה בקונצרטים הייתה גרוס מורה לפסנתר. בשנת 1940 נוסף השם האמצעי "שרה" לשמה בהוראת השלטונות. בינואר 1942 במהלך שואת יהודי לטביה גורשה לגטו ריגה, לטביה, ונפטרה שם באותה שנה. לפני שנישאו, נולדה לגרוס ולוויסמן בשנת 1908 בת, אילזה. הבת הפכה לפסנתרנית, שאותה לימדה בעיקר אמה בברלין. הבת למדה גם אצל קונרד וולף בפריז. החל משנת 1933 התגוררה אילזה וייסמן בצרפת, באנגליה ובאיטליה ולבסוף היגרה לארצות הברית, שם נפטרה בשנת 2000. מדיה וקבצים בנושא גיזלה גרוס בוויקישיתוף Országos Hirlap, 20 Dec 1897, p. 4; 21 Dec 1897, p. 8 Musikalisches Wochenblatt, Leipzig, 28 Apr 1898, vol 38, no. 18, p. 266 Országos Hirlap, 14 February 1898, p. 10 Peter Muck: Einhundert Jahre Berliner Philharmonisches Orchester, Tutzing, Schneider, 1982 Gerhard Dangel and Hans-W. Schmitz: Welte-Mignon Reproductions. Complete Library Of Recordings For The Welte-Mignon Reproducing Piano 1905-1932. Stuttgart 2006. ISBN 3-00-017110-X. p. 446
Lost Without You

Lost Without You (בעברית: אבודה בלעדיך) הוא סינגל שהוקלט על ידי הזמרת-יוצרת האוסטרלית דלתא גודרם, מתוך אלבום הבכורה שלה, Innocent Eyes. השיר יצא לאור ב-3 במרץ 2003, על ידי חברת התקליטים אפיק רקורדס ודיילייט רקורדס, כסינגל השני מתוך האלבום. השיר הגיע למקום הראשון במצעד הסינגלים האוסטרלי. השיר נכתב על ידי בריג'ט בננט ומתיו ג'רארד והופק על ידי מתיו ג'רארד גם כן. בממלכה המאוחדת, יצא השיר כסינגל ביחד עם השיר "Hear Me Calling", שהיה לבי-סייד שלו, על מנת לעזור בקידום שלו. בהמשך, יצא לאור גם בארצות הברית בפורמט של הורדה דיגיטלית, מה שהוביל להצלחתו במצעדי הבילבורד. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות. הווידאו קליפ הרשמי של השיר פורסם ב-18 במרץ 2011, עשור וחצי מצאתו המקורית. כמו כן, צולמו עבור השיר שני קליפים. הראשון בוים על ידי קאטי בל וצולם ברוהמפטון, לונדון והופץ ב-17 בפברואר 2003. הקליפ השני צולם בקליפורניה והופץ בארצות הברית באוגוסט 2005. נכון לדצמבר 2020, מונה הצפיות של הקליפ עומד על למעלה מ-9 מיליון צפיות. מידע על היצירה "Lost Without You" באתר מיוזיק בריינז Delta Goodrem - Lost Without You, Discogs (באנגלית) Trove - Archived webpage, Trove (באנגלית) Wayback Machine, web.archive.org, ‏10 בפברואר 2012 Delta Goodrem – Lost Without You (באנגלית), נבדק ב-2020-12-03 Delta Goodrem | Biography, Albums, Streaming Links, AllMusic (באנגלית) Lost Without You, נבדק ב-2020-12-03 Delta Goodrem - Lost Without You (Official Video) australian-charts.com - Forum - Top 1000 Artists (1980-2009), Part 4 (ARIA Charts: Special Occasion Charts), australian-charts.com The Official Zobbel Homepage, www.zobbel.de
ניר שטרן

ניר שטרן (נולד ב-1971) הוא מנהל ישראלי, המכהן כמנכ"ל חברת האנרגיה "פז". שטרן כיהן בעבר כמנכ"ל קבוצת התקשורת סלקום, כמנכ"ל 013 נטוויז'ן, כמשנה למנכ"ל 013 ברק וכמשנה למנכ"ל פלאפון תקשורת. ניר שטרן הוא בוגר תואר ראשון בכלכלה וניהול מאוניברסיטת תל אביב ותואר שני MBA במנהל עסקים מהקריה האקדמית אונו. בשנים 2008–2010 כיהן שטרן כמשנה למנכ"ל פלאפון תקשורת. בתקופת כהונתו הושקה רשת הדור השלישי. משנת 2010 עד 2011, כיהן כמנכ"ל "נטוויז'ן". במהלך כהונתו, הוביל שטרן, עם עמוס שפירא, את המיזוג בין סלקום לנטוויז'ן. באותה תקופה נחתם גם הסכם קיבוצי תקדימי עם העובדים. עם פרישתו של מנכ"ל סלקום עמוס שפירא, קודם לתפקיד מנכ"ל סלקום, מינואר 2012. במהלך תקופתו כמנהל הכללי, נכנסה החברה לתחום הטלוויזיה. שטרן הוביל בין השאר גם את מיזם הסיבים בחברה. בסוף 2019 הודיע שטרן על עזיבתו את סלקום. החל מתחילת שנת 2020, מכהן שטרן כמנכ"ל פז חברת הנפט. בגין פעילותו, צוין בין 50 המשפיעים של מעריב לשנת 2019, בין 50 המשפיעים של גלובס לשנת 2016 ובין 50 המנהלים הטובים של כלכליסט לשנת 2013. שטרן נשוי ואב לשניים. מתגורר ביישוב סביון. הנהלת הקבוצה, באתר פז הקריה האקדמית אונו מברכת את ניר שטרן מוסמך תואר שני במנהל עסקים מחזור 1997 לרגל מינויו לתפקיד מנכ"ל סלקום, באתר הקריה האקדמית אונו גד פרץ, ‏לקראת פסח: פלאפון משיקה תוכנית חדשה להוזלת השיחות מחו"ל, באתר גלובס, 22 במרץ 2009 שהם לוי ומישל אודי, ניר שטרן, המשנה למנכ"ל פלאפון מונה למנכ"ל 013 נטוויז'ן, באתר כלכליסט, 18 במרץ 2010 גד פרץ, ‏ניר שטרן, המשנה למנכ"ל פלאפון, מונה למנכ"ל 013 נטוויז'ן, באתר גלובס, 18 במרץ 2010 גולן חזני, בלעדי ל"כלכליסט": מנכ"ל סלקום עמוס שפירא פורש לאחר שש שנים, באתר כלכליסט, 26 באוקטובר 2011 אופיר דור, נחתם הסכם קיבוצי תקדימי בסלקום - העובדים יקבלו חלק מרווחי החברה, באתר כלכליסט, 15 בפברואר 2015 גד פרץ, ‏מנכ"ל סלקום עמוס שפירא פורש מתפקידו; גרף 50 מ' ש' ב-6 שנים, באתר גלובס, 26 באוקטובר 2011 גד פרץ, ‏מהלך אסטרטגי: סלקום הכריזה על כניסה לתחום הטלוויזיה, באתר גלובס, 17 ביוני 2014 גולן חזני, טלטלה בענף הסלולר: ניר שטרן יעזוב את סלקום וימונה למנכ"ל פז, באתר ynet, 18 בדצמבר 2019 גיא בן סימון, ‏ניר שטרן בדרך מסלקום לפז; מניית סלקום צנחה בכ-6%, באתר גלובס, 18 בדצמבר 2019 גולן חזני, דירקטוריון פז אישר את מינויו של שטרן למנכ"ל החברה, באתר כלכליסט, 19 בדצמבר 2019 טליה לוין,משה כהן, ‏המשפיעים של מעריב - מקומות 41–50: בכירי הטלוויזיה, איל ההימורים ואנשי המהפך בביטוח, באתר מעריב אונליין, 29 בדצמבר 2019 ‏50 המשפיעים של גלובס 2016 באתר גלובס המנהלים הטובים: מקומות 41–50, באתר כלכליסט, 30 בדצמבר 2013
אביה מגן

אביה מגן (נולדה ב-1977) היא מנכ"לית רשת מלונות פתאל. מגן גדלה באילת. היא בעלת תואר ראשון במשפטים מהקריה האקדמית אונו. לאחר שחרורה מצה"ל בשנת 2000, החלה את דרכה במלונאות כחיילת משוחררת במסגרת עבודה מועדפת, כפקידת קבלה במלון פורפוינטס, לימים מלון לאונרדו קלאב אילת. היא עברה הכשרה בעתודה הניהולית של רשת פתאל, שם איישה מגוון תפקידים, בהם מנכ"לית מלון יו קורל ביץ' אילת, מנכ"לית ארמונות הרודס אילת ומנכ"לית אזור אילת במשך כחמש שנים. בשנת 2017, מינה אותה דוד פתאל למנכ"לית רשת פתאל. עם קבלת המינוי הפכה מגן להיות האישה הראשונה העומדת בראש חברת מלונות בישראל. בשנת 2018 נבחרה לרשימת 50 המשפיעות של העיתון גלובס, בנימוק: "המנהלת הבכירה ביותר בענף המלונאות בישראל. תחת אחריותה רשת של כ-40 בתי מלון וכ-7,500 עובדים. הכנסות הרשת בישראל ב-2017 עמדו על 1.3 מיליארד שקל". בשנת 2022 נבחרה בפעם השנייה לרשימת 50 המשפיעות של העיתון גלובס בנימוק: "הובילה את רשת המלונות הגדולה בארץ להתאוששות מרשימה מנתוני השפל של המגפה". בשנת 2022, קיבלה ממגזין הנדל"ן הבלוק אות הוקרה על הישגיה בענף התיירות במסגרת יום האישה הבינלאומי בסימן 'נשים בונות'. מגן היא אם לשלושה ילדים, מתגוררת בגוש דן. היא מקדישה זמן לפרויקטים העוסקים בהעצמת נשים, קידום ומנטורינג נשים לתפקידי ניהול בכירים. אביה מגן, ברשת החברתית LinkedIn "המוטו שלי: 'ניתן לעשות הכל – זה עניין של רצון ובחירה'", באתר גלובס, 28 בדצמבר 2017 יואב סטולר, מנכ"לית פתאל ישראל: "אנחנו רוצים שהלקוח ירגיש שהוא חוזר לחופשה הביתית שלו", באתר כלכליסט, 26 בנובמבר 2018 רינה רוזנברג קנדל, "כשיתחיל הגירוש של מבקשי המקלט, חדרי מלון ומסעדות ייסגרו", באתר TheMarker‏, 7 בינואר 2018 צפורה רומן, הדרך למעלה: התחילו בתפקיד הכי זוטר והגיעו לראש הפירמידה, באתר Xnet‏, 11 באפריל 2019 רינה רוזנברג קנדל, מנכ"לית רשת פתאל ומלחמתה בבוקינג וב-Airbnb, באתר TheMarker‏, 25 בנובמבר 2017 כנס עסקים בעולם משתנה – אביה מזרחי מגן, סרטון באתר יוטיוב (אורך: 11:02) אביה מגן מזרחי מנכלית רשת פתאל מספרת על הפציעה הקשה שלה בשדה דב, יום האישה 2018, סרטון באתר יוטיוב (אורך: 9:38) 50 הנשים המשפיעות של גלובס 2022, באתר גלובס, 1 באפריל 2022 אילנה שטוטלנד‏, הבחירות של הבכירות: שאלון מיוחד לקראת יום האישה, באתר וואלה, 3 במרץ 2022 הסיפור של אביה, באתר מלונות פתאל מנכ"לית פתאל: "זה היה קל? לא, אבל הגשמתי את מטרותיי", באתר ישראל היום, ‏7 במרץ 2023 ראיון עם אביה מזרחי מגן על קריירה בתחום המלונאות, באתר לימודים בישראל אביה מגן, באתר הבלוק, ‏22 במרץ 2022
וספרמפאיס

וספרמפאיס (בהונגרית: Veszprémfajsz, בגרמנית: Fais) הוא כפר במחוז וספרם שבמרכז הונגריה. שם הכפר הגיע משם אחד מצאצאיו של ארפאד, מנהיג השבטים המדיארים במאה התשיעית לספירה פליצ'י (הו') הנקרא גם פייס (Fajsz). על פי מפקד אוכלוסין בשנת 2011 חלק גדול מיושבי הכפר הם ממוצא גרמני (25.8%). מדיה וקבצים בנושא וספרמפאיס בוויקישיתוף אתר האינטרנט הרשמי של וספרמפאיס (בהונגרית) נתוני הכפר באתר הלמ"ס ההונגרי ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ורשטו

ורשטו (בהונגרית: Vöröstó) הוא כפר על גדות אגם בלטון במחוז וספרם שבמרכז הונגריה. כמו יישובים רבים באירופה גם בורשטו מספר התושבים נמצא בירידה. כך, בשנת 1990 חיו בכפר 127 תושבים, ובשנת 2020 100 תושבים. מדיה וקבצים בנושא ורשטו בוויקישיתוף אתר האינטרנט הרשמי של ורשטו נתוני הכפר באתר הלמ"ס ההונגרי ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.